cyanic-selkie/wikianc huggingface dataset:
இந்தியாவில் பொருளாதார தாக்கம் கொரோனாவைரசுத் தொற்று
வேளாண்மை
மே மாதத்தின் முதல் இரண்டு வாரங்களில் இந்திய பொது சுகாதார அறக்கட்டளை நடத்திய ஆய்வில், "10% விவசாயிகள் கடந்த மாதத்தில் தங்கள் பயிர் அறுவடை செய்ய முடியவில்லை, 60% அறுவடை செய்தவர்கள் இலாபம் கிடைக்கவில்லை என்றும் தெரிவித்தனர். தேயிலைத் தோட்டங்களைத் தொடர்ந்து ஊரடங்கு காரணமாக முதல் பறிப்பை அறுவடை செய்ய முடியவில்லை. இதன் விளைவாக தேயிலை ஏற்றுமதி ஆண்டுக்கு 8% வரை வீழ்ச்சியடையக்கூடும். மார்ச் 2019 உடன் ஒப்பிடும்போது, மார்ச் 2020 இல், இந்தியாவில் இருந்து தேயிலை ஏற்றுமதி மார்ச் மாதத்தில் 33% குறைந்தள்ளது. ஊரடங்கு காரணத்தால் விளைப் பொருட்களை சந்தைகளுக்கு எடுத்து செல்லமுடியாமல் உணவு பொருட்கள் பெரும் அளவு சேதமடைந்துள்ளது, இது சிறு குறு விவசாயிகளை அதிகமாக பாதித்தது.
உற்பத்தி
இந்தியாவின் முக்கிய நிறுவனங்களான லார்சன் மற்றும் டூப்ரோ, பாரத் போர்ச், அல்ட்ராடெக் சிமென்ட், கிராசிம் நிறுவனம், ஆதித்யா பிர்லா குழுமத்தின் பேசன் மற்றும் சில்லறை வணிக பிரிவு, டாடா மோட்டார்ஸ் மற்றும் தெர்மாக்ச் ஆகியவை நாடு முழுவதும் உள்ள பல தொழிற்சாலைகளில் தற்காலிகமாக உற்பத்தியை நிறுத்திவைத்தது. அல்லது உற்பத்தி அளவை குறைத்தது.. இந்தியாவில் ஐபோன் உற்பத்தி செய்யும் நிறுவனங்களும் உற்பத்தியை நிறுத்திவைத்தது. அனைத்து இரு சக்கர வாகனம் மற்றும் நான்கு சக்கர வாகன நிறுவனங்களும் உற்பத்தியை நிறுத்திவைத்தது. இந்துஸ்தான் யூனிலீவர், ஐடிசி மற்றும் தாபூர் இந்தியா ஆகியவை அத்தியாவசிய பொருட்களை உற்பத்தி செய்யும் தொழிற்சாலைகளைத் தவிர உற்பத்தியை நிறுத்திவைத்தது.
பங்குச் சந்தைகள்
வலது|thumb|400x400px| [[இந்திய தேசிய பங்கு சந்தை|இந்தியாவின் தேசிய பங்குச் சந்தையில் (1 சனவரி 2020 முதல் 19 மே 2020 வரை) கோவிட் -19 தாக்கம். ]] 23 மார்ச் 2020 அன்று இந்திய பங்குச் சந்தைகளில் வரலாற்றில் மிக மோசமான இழப்பு ஆகும். சென்செக்ஸ் 4000 புள்ளிகள் (13.15%), நிப்ட்டி 1150 புள்ளிகள் (12.98%) சரிந்தன. ஏப்ரல் 8 அன்று அமெரிக்கா பங்குச்சந்தையும் இந்தியா பங்குச் சந்தைகள் மீண்டும் ஒரு முறை உயர்ந்தன. ஏப்ரல் 29 க்குள், நிப்ட்டி 9500 எண்களை பிடித்தது. வலது|thumb|400x400px| குறியீடுகள்: (சனவரி - 2015 முதல் மே - 2020 வரை). வீழ்ச்சி கருப்பு நிறத்திலும் வளர்ச்சி வெள்ளை நிறத்திலும் காட்டப்பட்டுள்ளது.
பொருளாதார மீட்சி
மே மாத தொடக்கத்தில் இந்திய ரிசர்வ் வங்கி யின் முன்னாள் ஆளுநர் டி. சுப்பாராவ் வி வடிவ பொருளாதர மீண்டு வரும் என்று தெரிவித்தார்.
மேற்கோள்கள்
பகுப்பு:இந்தியப் பொருளாதாரம் பகுப்பு:2020 இல் இந்தியா பகுப்பு:கோவிட்-19 இன் தாக்கம்
இடையறா இயக்கம்
இடையறா இயக்க இயந்திரங்களை உருவாக்க வேண்டுமென்று எல்லாக் காலங்களிலும் அறிஞர்கள் முயன்றிருக்கிறார்கள். இன்னும் அந்த முயற்சி தொடர்ந்து கொண்டே தான் இருக்கிறது.
வகைகள்
இடையறா இயக்க இயந்திரங்களை அவை வெப்பஇயங்கியலின் எந்த விதியை மீறுகிறது என்பதைப் பொறுத்து 3 வகைகளாகப் பிரிக்கலாம்.
முதல்வகை இடையறா இயக்க இயந்திரம்
இவ்வகை இயந்திரம் சூனியத்தில் இருந்து ஆற்றலை உற்பத்தி செய்கிறது. இது அதைப் பயன்படுத்துவோருக்கு அளவற்ற ஆற்றலை அளிக்கிறது. இவ்வியந்திரம் ஆற்றல் அழிவின்மை விதியை மீறுகிறது.
இரண்டாம் வகை இடையறா இயக்க இயந்திரம்
இவ்வியந்திரம் தானாகவே வெப்ப ஆற்றலை இயக்க ஆற்றலாக மாற்றும். இது ஆற்றல் அழிவின்மை விதியை மீறவில்லையெனினும் வெப்ப இயங்கியலின் இரண்டாம் விதியை மீறுகிறது.
மூன்றாம் வகை இடையறா இயக்க இயந்திரம்
இது உராய்வு போன்ற ஆற்றலை வீணாக்கும் சக்திகளைத் தவிர்த்து இயங்கும் இயந்திரம் ஆகும். ஆகவே ஒரு பந்தை உருட்டும் போது உராய்வு இருக்காதாயின் அப்பந்து தனது நிலைமத்தால் என்றென்றும் உருளும். ஆனால் இது வெப்ப இயங்கியலின் மூன்றாம் விதிக்கு எதிரானது. இவ்வகை இயந்திரங்களை உருவாக்க இயலாதாயினும்  உராய்வு போன்றவற்றை குறைக்க இயலும்.
வெளியிணைப்புகள்
பகுப்பு:இயற்பியல் கோட்பாடுகள்
படைக்கலத் தொழிற்சாலை திருச்சிராப்பள்ளி
படைக்கலத் தொழிற்சாலை திருச்சிராப்பள்ளி (OFT) அல்லது படைக்கலத் தொழிற்சாலை திருச்சி என அழைக்கப்படுவது திருச்சி, தமிழ்நாட்டில் உள்ள பாதுகாப்புத் தொழிற்சாலை ஆகும். இது இந்திய அரசின் பாதுகாப்பு அமைச்சகத்தின் படைக்கலத் தொழிற்சாலைகள் வாரியத்தின் கீழ் இயங்கும் 41 படைக்கலத் தொழிற்சாலைகளில் ஒன்றாகும். இது 3 ஜூலை 1966 அன்று அப்போதைய பிரதமர் இந்திரா காந்தியால் தொடங்கி வைக்கப்பட்டது. மேலும் உற்பத்தி 1967ல் ஆரம்பமானது.
மேற்கோள்கள்
பகுப்பு:இந்திய படைத்துறை பகுப்பு:திருச்சிராப்பள்ளியில் அமைந்துள்ள நிறுவனங்கள் பகுப்பு:1966 நிறுவனங்கள் பகுப்பு:இந்திய ஆயுதத் தொழிற்சாலைகள்
குத்துவிளக்கு
right|thumb|200px|குத்துவிளக்கு ஏற்றப்படுகிறது குத்துவிளக்கு இந்தியாவின் மரபு சார்ந்த விளக்குகளுள் தலையாயதாகும். மங்களகரமான அடையாளங்களுள் ஒன்றாக இந்துக்களால் கருதப்படும் இந்த வகை விளக்கு, சமய சார்பான சடங்குகளிலும், மற்றும் பொது விழாக்களிலும் இடம் பெறுகின்றன.
குத்து விளக்கின் அமைப்பு
thumb|left|100px|மயில் முகங்கொண்ட குத்துவிளக்கு thumb|right|100px|அன்னப்பட்சி முகங்கொண்ட குத்துவிளக்கு வட்ட வடிவமான அடியில் நிலைக்குத்தாகப் பொருத்தப்பட்டிருக்கும் அலங்காரங்களைக் கொண்ட தண்டு குத்து விளக்கின் தலைப்பகுதியைத் தாங்கியுள்ளவாறு அமைந்ததே குத்து விளக்கின் அமைப்பாகும். தலைப் பகுதியும் வட்ட வடிவமானதே. இவ் வட்ட வடிவத்தின் மையப் பகுதியில் கலசம் போன்ற உச்சிப் பகுதி பொருத்தப்பட்டிருக்கும். இக் கலச வடிவம் வட்டத் தலைப் பகுதியுடன் பொருந்தும் இடத்தைச் சுற்றிய பகுதி குழிவாக அமைக்கப்பட்டிருக்கும். இதுவே இவ்விளக்கின் எண்ணெய் தாங்கியாகும். இதன் வட்ட வட்ட வடிவான விளிம்பிலிருந்து சமமான இடை வெளிகளில் அமைக்கப்பட்ட ஐந்து நீட்சியான அமைப்புக்கள் இருக்கும். இவையே விளக்கின் சுவாலையை ஏற்றுவதற்கான திரிகளைக் கொண்டிருக்கும் இடமாகும். முன்னர் குறிப்பிடப் பட்ட கலசம் போன்ற உச்சியமைப்பில் சில சமயங்களில் பலவகையான அலங்கார வடிவங்களும், உருவங்களும் பொருத்தப்படுவதுண்டு. பொதுவாகப் பெரிய அளவிலான விளக்குகள், அன்னப் பட்சி, மயில் போன்ற உருவங்களையும், சில விளக்குகளில், தெய்வ உருவங்களையும் இவ்விடத்தில் கொண்டிருப்பதைக் காணலாம்.
குத்துவிளக்கின் தத்துவம்
குத்து விளக்கு தெய்வீகமானது.தெய்வ அம்சம் பொருந்தியது என்பர். இந்துக்களும் தமிழர்களும் மங்களத்தைக் குறிக்கும் தத்துவமாக இதனைக் கொள்வர்.இதன் அடிப்பாகம் பிரம்ம அம்சம் என்றும், நீண்ட நடுப்பகுதி மகாவிஷ்ணு அம்சம், மேற்பகுதி சிவ அம்சம் எனவும் கூறப்படுகிறது. விளக்கில் ஊற்றும் நெய் – நாதம், திரி – பிந்து, சுடர் – அலை மகள், சுடர் – கலை மகள், தீ - மலை மகள். இப்படி அனைத்தும் சேர்ந்ததே குத்து விளக்கு என்பர்.இந்த விளக்கை நன்கு மஞ்சள் தடவி, குங்குமமிட்டு, பூச்சுற்றி அலங்காரம் செய்ய வேண்டும் என்பது வழக்காகும்.
தயாரிக்கப் பயன்படும் பொருட்கள்
பித்தளையே குத்து விளக்குத் தயாரிப்பில் பயன்படும் மரபுவழியான உலோகமாகும். இவ்வுலோகம் வேண்டிய வடிவங்களில் தயாரிக்கப்பட்ட அச்சுக்களில் உருக்கி வார்க்கப்பட்டுப் பின்னர் அதனை வெளியில் எடுத்துக் கண்ணுக்குத் தெரியக் கூடிய பகுதிகள் மினுக்கம் செய்யப் படுகின்றன. சுலபமாக உருக்கி வார்க்கக் கூடிய தன்மையும், தங்கத்தை ஒத்த அதன் நிறமும் இவ்வுலோகம் விரும்பப் படுவதற்கான காரணங்களாகும். இக் காலத்தில் துருவேறா உருக்கையும் குத்து விளக்குகள் செய்வதற்குப் பயன்படுத்துகிறார்கள். ஆனால் பெரும்பாலும் சிறிய விளக்குகளே இவ்வாறு செய்யப்படுகின்றன. இவ்வுலோகத்தைப் பயன்படுத்தும் போது, உருக்குத் தகடுகளையே பயன்படுத்துவது வழக்கம். இத்தகைய விளக்குகள் விலை குறைவானவையாக இருந்தாலும் தோற்றத்தில் பித்தளை விளக்குகளுக்கு இணையாகா.
எரி பொருள்
குத்து விளக்கில் தாவர நெய்களே பொதுவாகப் பயன்படுத்தப்படுகின்றன. கோயில்களில் முற்காலத்தில் பசு நெய்யையும் பயன்படுத்தியதாகத் தெரிகிறது.
இவற்றையும் பார்க்கவும்
பகுப்பு:தமிழர் உலோகத் தொழில்நுட்பம் பகுப்பு:விளக்குகள் பகுப்பு:தமிழர் பயன்பாட்டுப் பொருட்கள்
அனைத்துலக வன்முறையற்ற நாள்
அனைத்துலக வன்முறையற்ற நாள் (International Day of Non-Violence) என்பது மகாத்மா காந்தியின் பிறந்த நாளான அக்டோபர் 2 இல் கடைப்பிடிக்கப்பட்டு வருகிறது.
வரலாறு
2007, சூன் 15 இல் ஐக்கிய நாடுகள் பொதுச்சபை அக்டோபர் 2 ஆம் நாளை அனைத்துலக வன்முறையற்ற நாளாக ஏகமனதாகத் தீர்மானித்தது. உலகில் வன்முறையை ஒழித்து அமைதியை நிலை நாட்ட மகாத்மா காந்தி அரும் பாடுபட்டதை கௌரவிக்கும் பொருட்டு அவர் பிறந்த நாளை சர்வதேச வன்முறையற்ற தினமாகப் பிரகடனப்படுத்தப்பட்டுள்ளது. தனது வாழ்நாள் முழுவதும் அகிம்சையைக் கடைப்பிடித்து அதன் உன்னதத்தை அனைவருக்கும் உணர்த்திய மகாத்மா காந்தியின் கொள்கைகளை உலக நாடுகள் அனைத்தும் பறைசாற்றி, அகிம்சையின் மகத்துவத்தை அறியச் செய்ய வேண்டும் என்ற நோக்கில் இந்நாள் அனுசரிக்கப்படுகிறது. அகிம்சை, பரந்த மனப்பான்மை, மனித உரிமை, சுதந்திரம், சனநாயகம் ஆகியவற்றுக்கு மதிப்பளிப்பது முக்கியத்துவம் வாய்ந்தவை என அந்தப் பிரகடனத்தில் தெரிவிக்கப்பட்டுள்ளது.
செலுத்து வாகனம்
ஏவூர்தி (Launch vehicle) அல்லது செலுத்து வாகனம் என்பது செயற்கைக்கோள்களை [புவி|[பூமி]]யிலிருந்து விண்வெளிக்கு எடுத்துச் செல்லும் வாகனம் ஆகும். இவ்வாறு எடுத்துச் செல்லும் செயற்கைக்கோள்கள் பெரும்பாலும் புவியின் வட்டப்பாதையில் நிறுத்தப்படுகின்றன. இத்தகைய ஏவூர்திகள் அதற்கென வடிவமைக்கப்பட்ட ஏவுதளத்தில் இருந்து செலுத்தப்படுகின்றன. ஏவுதளத்தில் ஏவூர்திக்கென சிறப்புக் கட்டுமாகஏர்பாடு செய்யப்பட்டிருக்கும். இந்த ஏவூர்தி பெரும்பாலும் இரண்டு நிலைகளைக் கொண்டதாக இருக்கும். சிலநேரங்களில் நான்கு நிலைகளைக் கொண்டதாகவும் இருக்கும். பெரும்பாலான ஏவூர்திகள் ஒரு முறை பயன்படுத்துபவையாக இருக்கும். ஏனெனில் செயற்கைக்கோள்களை அதன் வட்டப்பாதையில் உந்தித் தள்ளியபின் கீழே பூமியை நோக்கி விழும் ஏவூர்தி புவியின் வளிமண்டலத்துடனான உராய்வினால் அதன் பாகங்கள் எரிந்துவிழும். ஆனால் மறுமுறையும் பயன்படுத்தும் வகையிலான ஏவூர்திகளும் வடிவமைக்கப்படுகின்றன. சில ஏவூர்திகளில் மிகைஉந்திகளும் (Boosters) இணைக்கப்பட்டிருக்கும்.
ஏவுதள அமைவிடம்
ஏவுதள அமைவிடத்தைப் பொறுத்து இத்தகைய கஏவூர்திளை மூன்றாக வகைப்படுத்தலாம்.
உருவத்தைப் பொறுத்து
ஏவூர்தி உருவத்தைப் பொறுத்தும் வகைப்படுத்தலாம்.
விதிகள்
சர்வதேச விதிகளின் படி செலுத்து வாகனத்தின் உரிமையாளரான நாடு, இச்செலுத்து வாகனத்தால் ஏற்படும் எல்லாவித விபத்துகளுக்குப் பெறுப்பேற்க வேண்டும் என வரையறுக்கப்பட்டுள்ளது.
மேற்கோள்கள்
பகுப்பு:விண்வெளி அறிவியல்
பெப்ரவரி 2016
பெப்ரவரி 2016 (February 2016), 2016 நெட்டாண்டின் இரண்டாவது மாதமாகும்.
இறப்புகள்
பகுப்பு:2016 2016
டி. பஞ்சம்பட்டி ஊராட்சி
'''டி. பஞ்சம்பட்டி ஊராட்சி' (T. panjampatti Gram Panchayat''), தமிழ்நாட்டின் திண்டுக்கல் மாவட்டத்தில் உள்ள சாணார்பட்டி வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5580 ஆகும். இவர்களில் பெண்கள் 2835 பேரும் ஆண்கள் 2745 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோசுரி பாலங்கள்
கோசுரி பாலங்கள் (Goshree bridges) என்பது கொச்சி நகரத்தின் பிரதான நிலப்பகுதியை உப்பங்கழிகளின் வடக்கே அமைந்துள்ள தீவுகளுடன் இணைக்கும் பாலங்களின் அமைப்பாகும். இது முளவுக்காடு மற்றும் வல்லர்பாடம் தீவுகளுக்கு முக்கியமான சாலை இணைப்பை வழங்குகிறது. மேலும் மேற்கு தீவான வைப்பீன் தீவை பிரதான நிலப்பகுதியுடன் இணைக்கிறது. பாலங்கள் மரைன் டிரைவின் வடக்கு முனையிலிருந்து உயர் நீதிமன்றத்திற்கும் பச்சலத்திற்கும் இடையில் தொடங்குகின்றன. வலது|thumb| கோசுரி பாலம் எண் 1 எர்ணாகுளத்தை போல்கட்டி தீவுடன் இணைக்கிறது இந்த பாலங்கள் கேரள அரசால் அமைக்கப்பட்ட கோசுரி தீவு மேம்பாட்டு ஆணையத்தால் கட்டப்பட்டுள்ளன. பாலத்தை ஒட்டியுள்ள மீட்கப்பட்ட நிலத்தின் விற்பனை வருமானத்தால் இந்த கட்டுமானத்திற்கு நிதி வழங்கப்பட்டது.
29 திசம்பர் 2000 அன்று அடிக்கல் நாட்டப்பட்டது. எர்ணாகுளத்திற்கும் போல்கட்டிக்கும் இடையிலான முதல் பிரிவு 29 திசம்பர் 2003 அன்று திறக்கப்பட்டது. போல்கட்டிக்கும் வல்லர்பாடத்திற்கும் இடையிலான பிரிவு 10 பிப்ரவரி 2004 அன்று திறக்கப்பட்டது. கடைசி பிரிவு 17 மார்ச் 2004 அன்று நிறைவடைந்தது மற்றும் முழு பாலமும் சூன் 5 அன்று முறையாக திறக்கப்பட்டது.
போல்கட்டி மற்றும் வல்லர்பாடம் தீவுகளுக்கு சாலை இணைப்பதற்கான ஒரே வழி இந்த பாலமாகும். இது முன்னர் படகு சேவைகளை நம்பியிருந்த வைப்பீன் தீவு மற்றும் வடமேற்கில் உள்ள புறநகர்ப் பகுதிகளுக்கு நகரத்திற்கு நேரடி சாலை இணைப்பையும் வழங்குகிறது. செரியன் வர்கி கட்டுமான நிறுவனம் அதன் கட்டுமானத்தில் ஈடுபட்டது.
முளவுக்காட்டிலிருந்து புதிய கொள்கலன் தேசிய நெடுஞ்சாலை மலபார், கொச்சி, வடக்கு பறவூர் ஆகியவற்றை பிரதான நிலப்பகுதியுடன் இணைக்கும்.
குறிப்புகள்
பகுப்பு:எர்ணாகுளம் மாவட்டம் பகுப்பு:கேரளத்தில் உள்ள பாலங்கள்
தொண்டியக்காடு ஊராட்சி
தொண்டியக்காடு ஊராட்சி (Thondiakkadu Gram Panchayat), தமிழ்நாட்டின் திருவாரூர் மாவட்டத்தில் உள்ள முத்துப்பேட்டை வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2679 ஆகும். இவர்களில் பெண்கள் 1360 பேரும் ஆண்கள் 1319 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கண்ணெதிரே தோன்றினாள்
கண்ணெதிரே தோன்றினாள் (Kannedhirey Thondrinal) 1998 ஆம் ஆண்டு செப்டம்பர் மாதம் வெளிவந்த தமிழ்த் திரைப்படமாகும். ரவிச்சந்திரன் இயக்கத்தில் வெளிவந்த இத்திரைப்படத்தில் பிரசாந்த், சிம்ரன், கரண் மற்றும் பலரும் நடித்திருந்தனர்.
வெளியிணைப்புகள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:சிம்ரன் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:பிரசாந்த் நடித்த திரைப்படங்கள்
மடையத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டோக்கியோ இளைஞர்கள் குழு
டோக்கியோ இளைஞர் அணி (Tokyo Boys) அல்லது டோக்கியோ பாய்ஸ் என்பது இந்திய தேசிய இராணுவத்தின் நாற்பத்தைந்து இளைஞர்கள் அடங்கிய ஒரு குழுவுக்கு வழங்கப்பட்ட பெயராகும். இவர்கள் போர் விமானிகளாக பயிற்சி பெற யப்பானிய பேரரசின் இராணுவப் பள்ளிக்கோ அல்லது யப்பானிய இராணுவ விமானப்படை அகாதமிக்க்கோ 1944இல் சுபாஷ் சந்திர போஸால் அனுப்பப்பட்டனர். யப்பான் சரணடைந்த பின்னர் இவர்கள் போர்க் கைதிகளாக பிடிக்கப்பட்டனர். ஆனால் ஐ.என்.ஏ விசாரணைகள் முடிந்த பின்னர் 1946 இல் விடுவிக்கப்பட்டனர். பின்னர், இவர்கள் இந்தியப் படைகளிலும், பர்மாவின் கடற்படையிலும், பாக்கித்தான் படைகளிலும், தனியார் விமானிகளில் அதிகாரிகளாகவும் மாறினர். இவர்களில் சிலர் அதிகாரிகளுமானார்கள்.
வெளி இணைப்புகள்
பகுப்பு:இந்திய விடுதலைப் போராட்டம் பகுப்பு:இந்திய தேசிய ராணுவம்
சமுதாய சேவை பதிவேடு
சமுதாய சேவை பதிவேடு (Community Service Register - CSR) இந்தியக் காவல் நிலையங்களில் தெளிகுற்றங்கள் அல்லாத (Non-cognizable offence) குற்றங்கள் தொடர்பாக பொதுமக்கள் அளிக்கும் புகார் மனுக்களை, காவல் நிலைய அதிகாரிகள் பெற்றமை குறித்து வழங்கப்படும் ஒப்புதல் சீட்டு (ரசீது) ஆகும். இப்புகார் மனு மீது காவல் அதிகாரிகள் விசாரணை நடத்தி குற்றம் நடந்ததற்கான அடிப்படை முகாந்திரம் இருப்பின் காவல் நிலைய அதிகாரி முதல் தகவல் அறிக்கை பதிவு செய்வர். சமுதாய சேவை பதிவேட்டை, தினசரி நாட்குறிப்பு அறிக்கை அல்லது நாட்குறிப்பு அறிக்கை என்றும் அழைப்பர்.
வெளி இணைப்புகள்
பகுப்பு:சட்டம் பகுப்பு:குற்றவியல் சட்டம் பகுப்பு:இந்தியாவில் சட்டம் பகுப்பு:இந்தியாவில் சட்ட அமலாக்கம்
இரா. செந்தில்
மருத்துவர் இரா. செந்தில்' (Dr. R. Senthil)'' என்பவர் பாட்டாளி மக்கள் கட்சியைச் சார்ந்த ஓர் அரசியல்வாதியாவார். இவர் தமிழ்நாட்டின் தர்மபுரி மக்களவை தொகுதியின் மூலம் 14வது மக்களவை உறுப்பினராக 2004ஆம் ஆண்டில் தேர்ந்தெடுக்கப்பட்டு 2009ஆம் ஆண்டு வரை பதவி வகித்தார். இவர் 1986ஆம் ஆண்டு சென்னை, கீழ்பாக்கம் மருத்துவக் கல்லூரியில் மருத்துவ பட்டமும் மருத்துவ மேல்படிப்பினை இசுடான்லி மருத்துவக் கல்லூரியில் முடித்தார்.
புற இணைப்புகள்
பகுப்பு:14வது மக்களவை உறுப்பினர்கள் பகுப்பு:1962 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
ராமேசுவரம் தொலைக்காட்சி கோபுரம்
ராமேசுவரம் தொலைக்காட்சி கோபுரம் (Rameswaram TV Tower) தமிழ்நாட்டில் உள்ள ராமேசுவரத்தின் சல்லிமலையில் உள்ளது. இந்த கோபுரம் 323 மீட்டர் (1059.7 அடி) உயரம் உடையது. ராமேசுவரம் தொலைக்காட்சி கோபுரம் இந்தியாவில் உள்ள உயரமான கட்டமைப்புகளுள் ஒன்றாகும். இந்த கோபுரம் தூர்தர்ஷனால் தொலைக்காட்சி ஒளிபரப்புக்கு பயன்படுத்தப்படுகிறது. இந்த கட்டமைப்பு வலுவான கான்கிரீட் சிமெண்ட் கலவையால் உருவாக்கப்பட்டது.
இளந்திரை கொண்டான் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ராமேசுவரம் தொலைக்காட்சி கோபுரம்
ஒளிபரப்பு
இங்கிருந்து 1995 ஆண்டிலிருந்து தூர்தர்ஷன் தொலைக்காட்சி மற்றும் அனைத்திந்திய வானொலி சேவைகள் ஒளி,ஒலி பரப்பட்டுகின்றன. இலங்கைக்கும் இங்கிருந்து ஒளிபரப்பு சேவை கிடைத்துவந்தது. இந்தக் கோபுரத்தின் உச்சியில் உள்ள விளக்கு இராமேசுவரம் மீனவர்களுக்கு கலங்கரை விளக்குபோல விளங்கியது. இந்தியா முழுவதும் உள்ள தூர்தர்சனின் தரைவழி ஒளிபரப்பு சேவையை மூட ஒன்றிய அரசு முடிவெடுத்ததால் இராமேசுவம் கோபுரத்தின் தொலைக்காட்சி ஒளிபரப்பபானது 2021 திசம்பர் 31 முதல் நிறுப்பட்டடுவதாக அறிவிக்கப்பட்டது.
வெளி இணைப்புகள்
பகுப்பு:கோபுரங்கள் பகுப்பு:தமிழ் நாட்டுக் கட்டிடங்கள் பகுப்பு:தொலைத்தொடர்பு கோபுரங்கள்
காட்டெருது
காட்டெருது  (Bison) என்றவகை விலங்கினங்கள் பெரிய, இரட்டைப் படைக் குளம்புகள் உள்ள பொவைன் எனப்படும் உட்குடும்பத்தைச் சேர்ந்தவையாகும்.
இவை இரண்டு உயிருள்ள இனங்களாகவும் நான்கு அழிபட்ட இனங்களாகவும் அடையாளப் படுத்தப்பட்டுள்ளன. அழிந்த இனங்களில் மூன்று அமெரிக்காவிலும் ஒன்று மேற்கு ஐரோப்பிய இசுடெப் சூழலிலிலும் காணப்பட்டன.
வாழும் இனங்களில் அமெரிக்கக் காட்டெருது, (Bison bison) அல்லது அமெரிக்க எருமை வட அமெரிக்காவில் மட்டுமே கூடிய அளவில் காணப்படுகிறது. இவற்றில் இரண்டு உட்பிரிவுகளாக, சமவெளி காட்டெருது, (Bison bison bison) மற்றும் வனக் காட்டெருது, (Bison bison athabascae) உள்ளன. ஐரோப்பிய காட்டெருது (Bison bonasus), ஐரோப்பாவிலும் காக்கேசியாவிலும் காணப்படுகிறது.
வெளி இணைப்புகள்
பகுப்பு:பாலூட்டிகள்
செண்டிமீட்டர்
செண்டிமீட்டர் அல்லது சென்டிமீட்டர் (centimetre அல்லது centimeter) அல்லது சதமமீட்டர் (இலங்கை வழக்கு) (குறியீடு செமீ (cm) என்பது மெட்ரிக் முறையில் நீளத்தின் ஓர் அலகு ஆகும். இது மீட்டரின் நூறில் ஒரு பங்கிற்குச் சமமாகும். "செண்டி" (centi) என்பது 1⁄100 பின்னத்தின் அனைத்துலக முறை அலகு முன்னொட்டாகும். இப்போது வழக்கொழிந்த சென்டிமீட்டர்-கிராம்-செகண்ட் (சிஜிஎஸ்) அலகுகளில் நீளத்தின் அடிப்படை அலகு செண்டிமீட்டர் ஆகும்.
இன்று பல அளவீடுகளுக்கு, 103 காரணிகளுக்கான SI முன்னொட்டுகள் (மில்லி-, கிலோ- போன்றவை) பெரும்பாலும் தொழில்நுட்பவியலாளரகளால் விரும்பப்படுகின்றன. இம்பீரியல் அளவை முறையில் உள்ள ஓர் அங்குலம் என்பது 2.54 செண்டிமீட்டர் நீளத்துக்கு ஈடாகும். இது சற்றேறக்குறைய ஆள்காட்டி விரல் அகலம் உடையது.
நீளத்தின் ஏனைய அலகுகளும் செண்டிமீட்டரும்
அனைத்துலக முறை அலகுகளில் ஒரு மில்லிலீட்டர் என்பது ஒரு கன சென்டிமீட்டருக்கு சமமாகும்.
ஏனைய பயன்பாடுகள்
நீள அளவீட்டைத் தவிர, செண்டிமீட்டர் பின்வரும் நிகழ்வுகளில் பயன்படுத்தப்படுகின்றது:
மேற்கோள்கள்
பகுப்பு:மீட்டர் பகுப்பு:நீள அலகுகள் பகுப்பு:SI அலகுகள்
தேவூர், நாகப்பட்டினம்
தேவூர், இந்தியாவின் தமிழ்நாட்டில் நாகப்பட்டினம் மாவட்டம், கீழ்வேளூர் வட்டம், கீழ்வேளூர் ஊராட்சி ஒன்றியம், தேவூர் ஊராட்சியில் அமைந்த கிராமங்களில் ஒன்றாகும். இதன் அஞ்சல் சுட்டு எண் 611 109 ஆகும். இவ்வூர் நாகப்பட்டினத்திலிருந்து, வலிவலம் செல்லும் சாலையில் அமைந்துள்ளது. தேவூர் மாவட்டத் தலைமையிடமான நாகப்பட்டினத்திற்கு மேற்கே 16 கிலோ மீட்டர் தொலைவிலும், வட்டத் தலைமையிடமான கீழ்வேளூரிலிருந்து 5 கிலோ மீட்டர் தொலைவிலும் அமைந்துள்ளது. இதனருகே அமைந்த நகரங்கள்: திருவாரூர் 13 கிலோ மீட்டர், திருத்துறைப்பூண்டி 26 கிலோ மீட்டர் மற்றும் காரைக்கால் 29 கிலோ மீட்டர் தொலைவில் உள்ளது. இவ்வூர் நாகப்பட்டினத்திலிருந்து [[வலிவலம் ஊராட்சி|வலிவலம் செல்லும் சாலையில் அமைந்துள்ளது.
மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி 1,211 வீடுகள் கொண்ட தேவூர் கிராமத்தின் மக்கள் தொகை  4622 ஆகும். அதில் ஆண்கள்  2322 மற்றும் பெண்கள்  2300 ஆகவுள்ளனர். 6 வயதிற்குட்பட்ட குழந்தைகள் 467 (10.10%)  ஆக உள்ளனர். பாலின விகிதம் 1000 ஆண்களுக்கு பெண்கள்  991 வீதம் உள்ளனர். சராசரி எழுத்தறிவு 88.45%  ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,553 (33.60%) மற்றும் 4	ஆக உள்ளனர்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள கிராமங்கள்
டி. கொல்லஹள்ளி
'''டி. கொல்லஹள்ளி''' (T.gollahalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும். இந்த ஊரானது வேப்பனபள்ளி சட்டமன்றத் தொகுதிக்கு உட்பட்டது.
மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும், தேன்கனிக்கோட்டையில் இருந்து 32 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 305  வீடுகள் உள்ளன. கிராமத்தின் மொத்த மக்கள் தொகையானது 1,255 ஆகும். இதில் ஆண்கள் எண்ணிக்கை 653, பெண்களின் எண்ணிக்கை 602 என உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சீசியம் சிடீயரேட்டு
சீசியம் சிடீயரேட்டு (Caesium stearate) C18H35CsO2 என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். சீசியமும் சிடீயரிக் அமிலமும் சேர்ந்து வினைபுரிவதால் இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீசியம் சிடீயரேட்டு வகைப்படுத்தப்படுகிறது.
தயாரிப்பு
சீசியம் கார்பனேட்டுடன் சிடீயரிக் அமிலம் வினைபுரிவதால் சீசியம் சிடீயரேட்டு உருவாகிறது.
மேற்கோள்கள்
பகுப்பு:சீசியம் சேர்மங்கள் பகுப்பு:சிடீயரேட்டுகள்
கொத்தசாதனப்பள்ளி
கொத்தசாதனப்பள்ளி (Kottasadanapalli) என்பது ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 26 வீடுகள் உள்ளன. மக்கள் தொகை 100, இதில் 48 பேர் ஆண்கள், 52 பேர் பெண்கள் ஆவர். எழுத்தறிவு விகிதம் 68.24% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சுன் சூ
சுன் சூ (மரபு சீனம்: 孫子, எளிய சீனம்: 孙子, பின்யின்: Sūn Zǐ சுன் த்சு) என்பவர், படை வியூகங்கள் பற்றிய, மிகவும் புகழ் பெற்ற, பண்டைய சீன நூலான போர்க் கலை என்னும் நூலை எழுதினார் என நம்பப்படுகின்றது. இது தாவோயிச முறைகளுக்கான ஒரு முதன்மையான எடுத்துக்காட்டாகக் கொள்ளப்படுகின்றது. இவர் உண்மையாக வாழ்ந்த ஒரு வரலாற்று மனிதரா இல்லையா என்பதில் சர்ச்சை நிலவுகிறது. மரபுவழிக் கதைகள் இவரை கிமு 544-496 காலப்பகுதியில் வாழ்ந்த வூ என்னும் அரசரிடம் வீரம் மிக்க தளபதியாக இருந்தவர் என்கின்றன. இவர் ஒரு வரலாற்று மனிதர்தான் என்பதை ஏற்றுக்கொள்ளும் அறிஞர்கள், இவரது நூலில் காணப்படும் விபரங்களைக் கொண்டு இவர், சீனாவில் நாடுகள் போரிட்டுக்கொண்டிருந்த காலப்பகுதியைச் (கிமு 403-221) சேர்ந்தவராக இருக்கலாம் என்கின்றனர். மரபுவழிக் கதைகளின் படை இவரது வழிவந்தவரான சுன் பின் என்பவரும் பறைத்துறை நுட்பங்கள் பற்றி நூலொன்று எழுதியிருப்பதாகத் தெரிவிக்கின்றன.
போர்கலை நூலின் எழுத்தாளராகவும், வரலாற்றுப் புகழ் கொண்ட ஒருவராகவும், சுன் சூ, சீனாவினதும், பிற ஆசிய நாடுகளினதும் வரலாறு, பண்பாடு ஆகியவற்றில் பெரும் தாக்கத்தை உண்டாக்கியவர். 19 ஆம் 20 ஆம் நூற்றாண்டுகளில், போர்க் கலை நூல், மேல்நாட்டுச் சமூகத்திலும் பெயர் பெற்றதுடன், செயல்முறைத் தேவைகளுக்கும் பயன்பட்டது.
வாழ்க்கை
சுன் சூவின் பிறந்த இடம் பற்றிய தெளிவான ஆதாரங்கள் எதுவும் இல்லை.அனால்''தி ஸ்ப்ரிங் அண்ட் ஆடும்ன் அந்னல்ஸ் "என்னும் புத்தகம் சுன் சூ "கி" என்னும் இடத்திலும்,பிந்தைய நூலான "ரெகார்ட்ஸ் ஒப் தி கரண்ட் ஹிஸ்டோரியன் (ஷிஜி )"சுன் சூ  "வு " என்னும் இடத்தில் பிறந்தார் என்று தெரிவிக்கிறது ஆனால் அவ்விரண்டு புத்தகங்களும் சுன் சூ,சீனாவின் கடைசி வசந்தம் மற்றும் இலையுதிர்காலத்தில் (722-481 கிமு )பிறந்தவர் என்பதை ஒப்புக்கொள்கின்றன.மற்றும் அவர் கடைசி கி.மு. ஆறாம்நூற்றாண்டில்(கிமு. 512) ஆலோசகராகவும்,'வு',அரசர் 'ஹெலு' அவர்களுக்கு சேவை புரிந்ததாகவும் தெரிகிறது. சுன் சூவின் ஆலோசனைப்படி அவ்வரசர்கள் வெற்றி கண்டனர்.அதுவே அவரை 'போர்கலை '(தி ஆர்ட் ஒப் வார்) எழுத தூண்டியது.
வாழ்க்கைச் சம்பவம்
ஒருமுறை அவரிடம் அரசர் 'ஹெலு' பெண்களை பயன்படுத்தி துருப்புகள் எப்படி கையாளுவது பற்றி ஒரு செயல்விளக்கம் தர சொன்னார்.அவரும் ஒப்புகொண்டார். அரசர் 'ஹெலு' தம் அரண்மனையிலிருந்த 180 பெண்களை சுன் சூவிடம் ஒப்படைத்தார்.சுன் சூ அவர்களை இரண்டு குழுக்களாக பிரித்து மன்னருக்கு நெருக்கமான இரு பெண்களை அதற்கு உத்தரவு அதிகாரியாக நியமித்தார். பயிற்சியும் தொடங்கியது ,அவர்களிடம் 'தாம் இடப்பக்கம் பார்க்கச் சொன்னால் இடப்பக்கமும் வலப்பக்கம் பார்க்கச் சொன்னால் வலப்பக்கமும் பார்க்கச் சொன்னார், ஆனால் அப்பெண்கள் சரியாகச் செய்யாமல் அலட்சியம் செய்தனர்.உடனே அந்த பெண் அதிகாரிகளிடம்"நீங்கள் சொன்ன உத்தரவை சரியாக புரிந்து கொள்ளவில்லை என்றாலோ,செயல்படுத்த மறுத்தாலோ உத்தரவு அதிகாரிகள் மீதுதான் தவறு",என்றார்.ஆயினும் அப்பெண்கள் கண்டுகொள்ளாமல் அலட்சியம் செய்தனர்.உடனே சுன் சூ,அவ்விரு பெண்கள் தலையையும் துண்டிக்க செய்து. அடுத்த இரண்டு பெண்களையும் நியமித்தார். பின்னர் பயிற்சி வகுப்புகள் கச்சிதமாக நடந்தன.
தி ஆர்ட் ஒப் வார்
இப்புத்தகம் பல்வேறு மொழிகளிலும் மொழிபெயர்க்கப்பட்டுள்ளது.மற்றும் 1980ல் இவரது வாழ்க்கையை சாங்ஜிஷாங் என்பவர்   "பிக் செங் "என்னும் பெயரில் 40 அத்தியாயங்கள்  கொண்ட வரலாற்று நாடகமாக உருவாக்கினார்.
பகுப்பு:சீனப் போரியல் வல்லுனர்கள் பகுப்பு:சீன நபர்கள் பகுப்பு:கிமு 496 இறப்புகள் பகுப்பு:கிமு 544 பிறப்புகள்
தலைஞாயிறு திரௌபதியம்மன் கோயில்
தலைஞாயிறு திரௌபதியம்மன் கோயில் தமிழ்நாட்டில் நாகப்பட்டினம் மாவட்டம், தலைஞாயிறு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1537
ஆண்டு 1537 (MDXXXVII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும்.
பழைய ஜும்மா பள்ளி, கீழக்கரை
பழைய ஜும்மா பள்ளி ( பழைய குத்பா பள்ளி) அல்லது மீன் கடை பள்ளி கீழக்கரை, தமிழ்நாடு, இந்தியா வில் உள்ள ஒரு பள்ளிவாசல் ஆகும். இது கி.பி 628-630 ஆம் ஆண்டில் கட்டப்பட்டது, இது உலகின் பழமையான மசூதிகளில் ஒன்றாக கருதப்படுகிறது, மேலும் கேரளாவின் கொடுங்கல்லூரில் உள்ள சேரமான் ஜும்மா பள்ளிவாசல் மற்றும் குஜராத்தின் கோகாவில் உள்ள பார்வாடா மசூதி, இந்தியாவின் முதல் மசூதி. இது 1000 ஆண்டுகளுக்கும் மேலான இஸ்லாமிய பாரம்பரியத்தைக் கொண்டுள்ளது. இது இஸ்லாமிய கலாச்சாரத்திற்கு பெயர் பெற்ற தென்னிந்திய மாநிலமான தமிழ்நாட்டின் பழங்கால துறைமுக நகரமான கீழக்கரையில் அமைந்துள்ளது. இது கி.பி 628–630 இல் கட்டப்பட்டது மற்றும் 1036 இல் மீண்டும் கட்டப்பட்டது. இந்த மசூதி நகரத்தில் உள்ள மற்றவர்களுடன் திராவிட இஸ்லாம் கட்டிடக்கலைக்கு மிகச் சிறந்த எடுத்துக்காட்டாகும்.
வரலாறு மற்றும் கட்டுமானம்
பாண்டிய இராச்சியத்தில் இஸ்லாமியத்திற்கு முந்தைய காலத்தின் யேமன் வணிகர்கள் மற்றும் வர்த்தக குடியேற்றவாசிகளால் கட்டப்பட்டது, முஹம்மது நபியின் காலத்தில் யேமனின் ஆளுநரான பாதன் (பசன் இப்னு சாசன்) உத்தரவிட்டார், கி.பி 625–628 இல் அவர்கள் காவத் இரண்டாம் காலத்தில் இஸ்லாத்தை ஏற்றுக்கொண்ட பிறகு இரண்டாம் கோஸ்ராவின் மகன் (பெர்சியாவின் ராஜா). இந்த மசூதி 11 ஆம் நூற்றாண்டில் சாஹித் போருக்குப் பிறகு மீண்டும் கட்டப்பட்டது. இது இந்தியாவின் பழமையான மசூதிகளில் ஒன்றாகும். பஸான் இப்னு சாசன், தமீம் இப்னு சயீத் அல் அன்சாரி, இப்னு பதுடா, நாகூர் அப்துல் கதிர், எர்வாடி இப்ராஹிம் சாஹிப், ஒட்டோமான் முராட்டின் சுல்தான் மற்றும் பிற பிரபல இஸ்லாமிய அறிஞர்கள் மசூதியை பார்வையிட்டனர் மற்றும் இப்னு பட்டுடா தனது பயணக் குறிப்புகளில் "அங்குள்ள மக்கள் வாழ்ந்தாலும் அவர்கள் வாழ்ந்தனர் அரபு தேசத்தில் இருந்தன ".
அமைப்பு
இந்த மசூதி வெளியில் இருந்தும் உள்ளே இருந்தும் ஒரு கோயில் போல் தோன்றுகிறது, ஆனால் தூண்கள் அல்லது சுவர்களில் எந்த சிலை செதுக்கலும் இல்லை. பிரார்த்தனையின் திசையை அடையாளம் காண அனைத்து மசூதிகளைப் போல சுவரில் மிஹ்ராப் உள்ளது, இது ஒரு மசூதி என்பதற்கான ஒரே சான்று. மசூதியின் சுவர்களின் மேற்பரப்பில் விரிவான செதுக்கல்கள் உள்ளன, மேலும் மசூதியின் 'பல்லவாசலில்' உயர்ந்த கற்றைகளும் உள்ளன. இந்த மசூதி ஒரு தமிழ் கட்டடக்கலை தோற்றத்தைக் கொண்டுள்ளது, இது ஒரு தனித்துவமான கட்டடக்கலை வடிவத்தைக் குறிக்கிறது.
குறிப்புகள்
பகுப்பு:இராமநாதபுரம் மாவட்டம் பகுப்பு:தமிழ்நாட்டில் பள்ளிவாசல்கள் பகுப்பு:Coordinates on Wikidata
நுவன் குணவர்தன
நுவன் குணவர்தன (Nuwan Gunawardana) இலங்கையைச் சேர்ந்த ஒர் இசையமைப்பாளர் ஆவார். இசைக்கலைஞராகவும் பாடகராகவும் கூட இவர் அறியப்படுகிறார். 1949 ஆம் ஆண்டு மே மாதம் 13 ஆம் நாளன்று பிறந்தார்.
வாழ்க்கைக் குறிப்பு
குணவர்தன 1949 மே 13 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். ஏர் சிலோனில் விமான இயந்திரப் பொறியாளராகப் பணிபுரிந்த இவர், பணியின் போது பொழுதுபோக்காகப் பாடத் தொடங்கினார். ஒலி பொறியாளர் மெர்வின் பெயின்சு இவரது திறமையைக் கண்டறிந்து திரைப்பட பின்னணி பாடலுக்கு வழிகாட்டினார். 1980 மற்றும் 1990 ஆம் ஆண்டுகளில் பிரபலமான இந்திப் பாடல்களைப் பாடி குணவர்தன புகழ் பெற்றார். பின்னர் இலங்கையில் ஒரு பிரபல கச்சேரி பாடகரானார். இரமோனா குணவர்தனவை மணந்து கொண்டார். வணிகப் பெண்மணியான துலாரியா மற்றும் நடிகரும் பாடகருமான கயான் என்ற இரண்டு குழந்தைகள் இருந்தனர்.
இறப்பு
குணவர்தன 2022 ஆம் ஆண்டு டிசம்பர் மாதம் 8 ஆம் நாளன்று  மாரடைப்பால் 73 வயதில் காலமானார்  இறக்கும் போது சிறீ ஜெயவர்தனபுர பொது வைத்தியசாலையில் சிகிச்சை பெற்று வந்தார்.
மேற்கோள்கள்
பகுப்பு:2022 இறப்புகள் பகுப்பு:1949 பிறப்புகள் பகுப்பு:இலங்கை நபர்கள் பகுப்பு:இலங்கைக் கலைஞர்கள்
கடற்சிலந்தி
மேற்கோள்கள்
பகுப்பு:கடல்வாழ் உயிரினங்கள்
தறுவாய் கட்டுப்பாடு
தறுவாய் உந்துக் கட்டுப்பாடுகள் (Phase fired controllers) அல்லது தறுவாய் வெட்டல் (phase cutting) என்பது மாறுதிசை மின்னோட்ட அழுத்தங்களுக்கும் கொடுக்கப்படும் மின்திறனை கட்டுப்படுத்தும் துடிப்பு அகல குறிப்பேற்றத்தின் ஒரு செயல்முறையாகும். இது வளிம மும்முனையத் திரிதடையம், சிலிக்கான் கட்டுப்பாட்டு திருத்தி, மாறுதிசை மின்னோட்ட மும்முனையம், அல்லது பிற வாயில் கொண்ட இருமுனைய மின்னணுக்கருவிகள் மூலம் முன்னறிந்து கொள்ளப்பட்ட தறுவாயில் கொடுக்கப்பட்ட அலைவடிவம் கடப்பதை மாற்றுவதன் மூலம் இயங்குகிறது.
முருதீசுவரா
தொன்மம்
இப்பெயர் இராமாயண காலத்திலிருந்து வழங்கப்படுவதாக தெரிகிறது.
முருகதீசுவரன் கோவிலும் அதன் இராசகோபுரமும்
இக்கோவில் கன்டுக்க மலையில் மூன்று புறமும் அரபிக்கடலின் நீர் சூழ அமைந்துள்ளது. இதன் கோபுரம் 20 மாடிகளை உடையது. கோபுரத்தின் உச்சிக்கு செல்ல மின்தூக்கி உள்ளது. அங்கிருந்து பார்த்தால் 123 அடி உயரமுடைய சிவனின் அற்புதக்காட்சியைக் காணலாம். மலையின் அடிவாரத்தில் இராமேசுவர் லிங்கம் உள்ளது. இதற்கு பக்தர்களே வழிபாடு செய்யலாம். சிவன் சிலைக்கு அருகில் சனீசுவரன் கோவில் உள்ளது. கோவிலுக்கு செல்லும் படிகட்டுகளின் நுழைவாயிலில் இரு முழு உருவ யானை சிலைகள் பைஞ்சுதை மூலம் செய்யப்பட்டு வைக்கப்பட்டுள்ளன. இராசகோபுரத்தின் உயரம் 237.5 அடி ஆகும். இது உயரமான கோபுரங்களில் ஒன்று. இக்கோவிலை புதுப்பித்து அதன் இராசகோபுரத்தையும் கட்டியவர் இராம நாகப்ப செட்டி.
கருவறை தவிர இக்கோவிலின் அனைத்துப்பகுதிகளும் புணரைமைக்கப்பட்டதாகும் (புதிதாக கட்டப்பட்டதாகும்).
சிவனின் சிலை
உலகத்திலேயே இரண்டாவது மிகப் பெரிய சிவன் சிலை இதுதான். சிவனாரின் சிலை 123 அடியில் கம்பீரமாக வீற்றுள்ளது. கடற்கரையை நோக்கிய வண்ணம் பத்மாசனத்தில் அமர்ந்திருக்கிறார். அந்த ஊரில் எந்தப் பக்கத்தில் இருந்து பார்த்தாலும் சிலை தெரிகிறது. எதிரே நந்தியின் சிலையும் இருக்கிறது. கோயில் சற்றே தாழ்ந்த இடத்தில் உள்ளது.
மேற்கோள்கள்
பகுப்பு:கர்நாடகாவில் உள்ள இந்துக் கோயில்கள் பகுப்பு:கர்நாடகாவில் உள்ள சிவன் கோயில்கள் பகுப்பு:உத்தர கன்னட மாவட்டம் பகுப்பு:இந்தியாவில் உள்ள சிலைகள்
திருக்குருகாவூர் வெள்ளடைநாதர் கோயில்
அமைவிடம்
இத்தலம் நாகப்பட்டினம் மாவட்டம் சீர்காழி வட்டத்தில் அமைந்துள்ளது. தென்திருமுல்லைவாயிலிலிருந்து எளிதில் செல்லலாம். சீர்காழி-திருமுல்லைவாயில் பாதையில் 6 கிமீ சென்று வடகால் என்னும் ஊரில் பிரியும் வழியில் சென்றும் இத்தலத்தை அடையலாம்.மக்கள் வழக்கில் திருக்கடாவூர் என்றழைக்கப்படுகிறது.
வெள்ளடைநாதர் கோயில் சம்பந்தர், சுந்தரர் ஆகியோரால் தேவாரம் பாடல் பெற்ற தலமாகும். இத்தலத்தின் தலவிருட்சம் வில்வம், பால்கிணறு தீர்த்தமும் உள்ளது. தேவாரப் பாடல் பெற்ற தலங்களில் காவிரி வடகரைத் தலங்களில் இது 13வது சிவத்தலமாகும்.
பொதிசோறு வழங்கும் விழா
சுந்தரருக்கு பொதி சோறு வழங்கும் விழா இத்தலத்தின் சிறப்பாகும். வெயிலின் காரணமாகவும், தண்ணீரின் தாகத்துடனும், பசியாலும் வந்த சுந்தரருக்கும், அவருடன் வந்த அடியார்களுக்கும் சிவபெருமான், வேதியர் வடிவில் தோன்றி, பெரிய பந்தல் ஏற்பாடு செய்து அவர்களை களைப்பாறச் செய்ததோடு, சுவையான குளிர்ந்த நீரையும், பசி தீர பொதி சோற்றினையும் தந்தருளினார். இதனை நினைவுகூரும் வகையில் இக்கோயிலில் சுந்தரருக்கு பொதிசோறு வழங்கும் விழா ஒவ்வோராண்டும் நடைபெறுகிறது. அப்போது பக்தர்களுக்கு உணவு வழங்கப்படுகிறது. தொடர்ந்து மூலவருக்கும், சுந்தரருக்கும் சிறப்புப்பூசைகள் செய்யப்படுகின்றன. இவ்விழாவினை கட்டமது படைப்பு விழா என்றும் கூறுவர். நாவுக்கரசருக்கு இறைவன் பொதிசோற்றினை திருப்பைஞ்ஞீலி கோயிலில் கொடுத்தார்.
வெளி இணைப்புகள்
அருள்மிகு வெள்ளடைநாதர் திருக்கோயில் - தினமலர் கோயில்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:காவேரி வடகரை சிவன் கோயில்கள்
மனாரா ஜித்தா
மனாரா ஜித்தா (ஜித்தா கோபுரம்) ஆனது ஒரு செயற்பாட்டில் உள்ள கலங்கரை விளக்கம். இது சவூதி அரேபியாவின் ஜித்தாவில் அமைந்துள்ளது. தோராயமாக 436 அடி உயரமுள்ள இது உலகின் மிக உயரமான கலங்கரை விளக்கம் ஆகும். ஜித்தா துறைமுகத்தின் வடக்கு நுழைவின் அருகில் அமைந்துள்ளது.
உசாத்துணை
பகுப்பு:கலங்கரை விளக்கங்கள் பகுப்பு:ஜித்தா
ரிபாத் சாருக்
ரிபாத் சாருக் அல்லது ரிஃபாத் ஷாருக் என்றும் அழைக்கப்படும் இந்தியாவின் இளம் விஞ்ஞானி. இவர் தமிழ்நாட்டின் கரூர் மாவட்டம் பள்ளப்பட்டியில் பிறந்தவர்.
நாசாவின் சார்பில் வருடந்தோறும் அறிவிக்கப்படும் (Cubs in Space) விண்வெளியில் பள்ளி சிறுவர்களுக்கான திட்டத்தில் கலந்து கொண்ட குழுவின் தலைவராக முதல் முயற்சியிலேயே வெற்றியும் பெற்றுள்ளார். (குழுவினர் தானிசுக் திவேவ்டி, அப்துல் காசிப், கோபிநாத், யாக்னாசாய், வினய் எசு பரத்வாஜ் ஆகியோருடன் இணைந்து இச்சாதனையை நிகழ்த்தினார்).
கலாம் சாட்
64 கிராம் எடையில் 3D பிரின்டிங் தொழில்நுட்பம் மூலம் கார்பன் ஃபைபரால் கலாம் சாட் எனும் செயற்கைக்கோளை ரிபாத் சாருக் குழுவினர் உருவாக்கியுள்ளார்கள். உலக அளவில் எட்டாயிரத்திற்க்கும் அதிகமான மாணவ- மாணவிகள் கலந்து கொண்ட இப்போட்டியில், இந்தியா சார்பாகக் கலந்துகொண்ட ஒரே பங்கேற்பு குழு ரிபாத் சாருக் தலைமையிலான குழு மட்டுமே என்பது குறிப்பிடத்தக்கது. முதல் பங்கேற்பிலேயே வெற்றி பெற்றதோடு நாசாவின் ராக்கெட்டிலும் கலாம் சாட் செயற்கைக்கோளுக்கான இடத்தைப் பிடித்துள்ளனர். இப்போட்டியில் கலந்து கொண்ட 80 மாதிரிகளில் ரிபாத் சாருக்கின் வடிவமைப்பே தேர்ந்தெடுக்கப்பட்டது.
சாதனை
உலகின் மிகவும் சிறிய மற்றும் குறைந்த எடை கொண்ட செயற்கைக்கோள் என்ற சாதனையையும் பெற்றுள்ளது. ,
மேற்கோள்கள்
பகுப்பு:கரூர் மாவட்ட நபர்கள் பகுப்பு:செயற்கைக் கோள்கள் பகுப்பு:தமிழ் அறிவியலாளர்கள் பகுப்பு:இந்திய முஸ்லிம்கள் பகுப்பு:கண்டுபிடிப்பாளர்கள்
குத்பா பெரிய பள்ளி, காயல்பட்டினம்
அல் ஜாமியுல் கபீர் அல்லது குத்பா பெரிய பள்ளி காயல்பட்டினம், தமிழ்நாடு, இந்தியாவில் உள்ள பள்ளிவாசல் ஆகும். கி.பி 842 இல் முஹம்மது ஹல்ஜி என்பவரால் கட்டப்பட்டது. இது 1000 ஆண்டுகளுக்கும் மேலான இஸ்லாமிய பாரம்பரியத்தைக் கொண்டுள்ளது. இது பண்டைய துறைமுக நகரமான காயல்பட்டினம் அதன் இஸ்லாமிய கலாச்சாரத்துக்காக அறியப்படுகிறது. இது கி.பி 842 இல் கட்டப்பட்டது மற்றும் 1336 இல் சுல்தான் சையித் ஜமாலுதீனால் மீண்டும் கட்டப்பட்டது. இந்த மசூதி நகரத்தில் உள்ள மற்றவைகளுடன் திராவிட இஸ்லாமிய கட்டிடக்கலைக்கு மிகச் சிறந்த எடுத்துக்காட்டாக உள்ளது. இந்த மசூதிக்கு "ஆயிரங்கல் தூண் பள்ளி" என்ற சிறப்பு பெயர் உள்ளது. இந்த பள்ளியுடன் ஒரு பெரிய மய்யவாடியும் உள்ளது.
வெளி இணைப்புகள்
பகுப்பு:தமிழ்நாட்டில் இசுலாம் பகுப்பு:தமிழ்நாட்டில் பள்ளிவாசல்கள்
ஹராம்
ஹராம்(அரபி : حَرَام‎, ஆங்கிலம்:ḥarām) என்றால் தவிர்க்கப்பட்ட அல்லது புனித மற்றது என்று பொருள். இஸ்லாமிய சட்டப்படி ஒரு முஸ்லிம் தவிர்க்கப்பட வேண்டியவையை ஹராம் என்று கூறுவார். இதன் எதிர்சொல் ஹலால் ஆகும். இஸ்லாமியத்தின் படி பின் வருவன அனைத்தும் ஹராமாகும்: •	கொலை செய்தல், கற்பழித்தல் •	கூடா ஒழுக்கம் •	ஹலால் அல்லாத உணவு வகை •	உருவ வழிபாடு
"ஹராம்" என்ற சொல்
இச் சொல் அரபி பேசும் மக்கள் மற்றும் அரபி பேசா மக்கள் என இருவரிடமும் வேறு பட்டு பயன்படுத்தபடுகின்றது. அரபு மொழி பேசும் நாடுகளில் இச்சொல் இசுலாமியச் சட்டப்படி ''அனுமதிக்கப்படாத பொருள் அல்லது செயல்" என்ற பொருள் கொண்ட சொல்லாக வழங்குவதாகவும். பேச்சுவழக்கில் ஒருவன் தவறான செயலில் இடுப்பட்டான் என்று கூறும்பொழுது ஹராம் என்ற வர்த்த பயன்படுத்தப்படுகிறது. தவறான செயல்களான கொள்ளை அடித்தல். கொலை செய்தல், திருடுதல், மற்றவரை துன்புறுத்தல், தீய வழியில் பொருள் சேர்த்தல் போன்றவையும் ஹராமாகும். பொதுவாக குழந்தைகளுடன் மற்றவரை அடித்தல், பொய் சொல்லுதல் மற்றும்  மிருகங்களை துன்புறுத்தல் போன்றவை ஹராம் என்று கூறப்படுகிறது. அரபு பேசா நாடுகளில், பொதுவாக இச்சொல் ஹராம் என்ற சொல் ஹரேம் என்ற பெண்களின் அந்தபுரத்தை குறிக்கும் சொல்லாக கருதப்படுகிறது.
திருக்குர்ஆனில் ஹராம்
தானாகவே செத்ததும், இரத்தமும், பன்றியின் மாமிசமும், அல்லாஹ் அல்லாத பெயர் சொல்லப்பட்டதும் ஆகியவைகளைத்தான் உங்கள் மீது ஹராமாக ஆக்கியிருக்கிறான்; ஆனால் எவரேனும் பாவம் செய்யாத நிலையில் - வரம்பு மீறாமல் (இவற்றை உண்ண) நிர்ப்பந்திக்கப்பட்டால் அவர் மீது குற்றமில்லை; நிச்சயமாக அல்லாஹ் கருணைமிக்கோனும், மன்னிப்பவனுமாக இருக்கின்றான். - (திருக் குர்ஆன்-2:173)
அல்லாஹ்வின் பெயர் கூறி (உங்களுக்கு அனுமதிக்கப்பட்டவற்றில்) அறுக்கப்பட்டதை நீங்கள் சாப்பிடாமலிருக்க என்ன (தடை) இருக்கிறது? நீங்கள் நிர்ப்பந்திக்கப்பட்டாலன்றி சாப்பிட உங்களுக்கு விலக்கப்பட்டவை எவை என்பதை அல்லாஹ் விவரித்துக் கூறியுள்ளான் - ஆனால் பெரும்பாலோர், அறியாமையின் காரணமாகத் தங்களுடைய மன இச்சைகளின் பிரகாரம் (மனிதர்களை) வழி கெடுக்கிறார்கள்; வரம்பு மீறிச்செல்பவர்களை நிச்சயமாக உம் இறைவன் நன்கு அறிகிறான். - (திருக் குர்ஆன்-6:119)
நீங்கள் விபச்சாரத்தை நெருங்காதீர்கள்; நிச்சயமாக அது மானக்கேடானதாகும். மேலும், (வேறு கேடுகளின் பக்கம் இழுத்துச் செல்லும்) தீய வழியாகவும் இருக்கின்றது. - (திருக் குர்ஆன்-17:32)
அன்றியும், அவர்கள் அல்லாஹ்வுடன் வேறு நாயனைப் பிரார்த்திக்கமாட்டார்கள்; இன்னும், அல்லாஹ்வினால் விலக்கப் பட்ட எந்த மனிதரையும் அவர்கள் நியாயமின்றிக் கொல்லமாட்டார்கள், விபசாரமும் செய்ய மாட்டார்கள் - ஆகவே, எவர் இவற்றைச் செய்கிறாரோ, அவர் தண்டனை அடைய நேரிடும். - (திருக் குர்ஆன்-25:68)
(கொலையை) அல்லாஹ் விலக்கியிருக்க நீங்கள் எந்த மனிதனையும் நியாயமான காரணமின்றிக் கொலை செய்து விடாதீர்கள்; எவரேனும் அநியாயமாகக் கொலை செய்யப்பட்டு விட்டால், அவருடைய வாரிஸுக்கு (பதிலுக்கு பதில் செய்யவோ அல்லது மன்னிக்கவோ) நாம் அதிகாரம் கொடுத்திருக்கிறோம்; ஆனால் கொலையி(ன் மூலம் பதில் செய்வதி)ல் வரம்பு கடந்து விடக் கூடாது; நிச்சயமாக கொலையுண்டவரின் வாரிசு (நீதியைக் கொண்டு) உதவி செய்யப் பட்டவராவார். - (திருக் குர்ஆன்-17:33)
“நீங்கள் அல்லாஹ்வையன்றி வேறு எவர்களை(க் கடவுளர்களாக) அழைக்கின்றீர்களோ அவர்களை வணங்கக் கூடாதென்று நான் நிச்சயமாக தடுக்கப்பட்டு உள்ளேன்” (என்று நபியே!) நீர் கூறுவீராக: “உங்களுடைய மன இச்சைகளை நான் பின்பற்ற மாட்டேன்; (நான் அப்படிச் செய்தால்) நான் நிச்சயமாக வழி தவறி விடுவேன்; மேலும் நான் நேர்வழி பெற்றவர்களிலும் இருக்கமாட்டேன்” என்றும் (நபியே!) நீர் கூறுவீராக. - (திருக் குர்ஆன்-6:56)
பகுப்பு: இசுலாமிய கடமைகள் பகுப்பு:இசுலாம்
நிரஞ்சன் குமார் மேத்தா
நிரஞ்சன் குமார் மேத்தா (Niranjan Kumar Mehta) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். ஐக்கிய ஜனதா தளம் கட்சியினை சேர்ந்த மேத்தா தற்பொழுது பீகார் சட்டமன்ற உறுப்பினராக உள்ளார். இவர் 2015 மற்றும் 2020 பீகார் சட்டப் பேரவைத் தேர்தலில் ஜனதா தளம் சார்பில் பிகாரிகஞ்ச் தொகுதியில் போட்டியிட்டு வெற்றி பெற்றார்.
மேற்கோள்கள்
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
வேலி (நில அளவை)
வேலி என்பது தமிழ்நாட்டில் பண்டைய காலத்தில் நிலத்தை அளக்கப் பயன்படுத்தப்பட்ட ஒரு அளவாகும்.
அளவை விளக்கம்
தஞ்சை மாவட்டத்தில் இக்காலத்திலும் நிலத்தை 'வேலி' என்னும் அளவையால் குறிப்பிடுகின்றனர்.
கல்லாடனார் குறிப்பு
பொறையாறு பாயும் நிலம் பொறையாற்று கிழான் என்னும் பெருங்குடி மகனுக்கு இறையிலியாக வழங்கப்பட்டிருந்தது. பொறையாற்று கிழான் சிறந்த வள்ளல். வேங்கட மலைக்கு அப்பால் கல்லாடம் என்னும் ஊரில் வாழ்ந்த கல்லாடனார் தன் ஊர்மக்கள் பசியால் வாடியபோது தன் குடும்பத்துடன் தஞ்சைப் பகுதியில் இருந்த இவன் அண்டை நாட்டுக்கு வந்து சேர்ந்தார். மொறையாற்று கிழான் இவரையும் இவரது குடும்பத்தாரையும் பேணிப் பாதுகாத்தான். புலவர் அவனைப் பாடும் போது 'வேலி ஆயிரம் விளைக நின் வயலை' என்று வாழ்த்தினார். - புறம் 391
முடத்தாமக் கண்ணியார் குறிப்பு
சோழன் கரிகாற் பெருவளத்தானை முடத்தாமக் கண்ணியார் வாழ்த்தும்போது 'சாலி நெல்லின் சிறை கொள் வேலி ஆயிரம் விளையுட்டு ஆகக் காவிரி புரக்கும் நாடு' கிழவோன் என்று குறிப்பிடுகிறார். -பொருநராற்றுப்படை 246-248
மேற்கோள்கள்
பகுப்பு:சங்க இலக்கியம் பகுப்பு:அளவை
தைமீயசு (உரையாடல்)
தைமீயசு என்பது பிளேட்டோவால் எழுதப்பட்ட ஒரு உரையாடல் இலக்கியம். இது பெரும்பாலும், தலைப்புப் பாத்திரம் தானே பேசுவது போன்ற தன்னுரை வடிவத்தில் உள்ளது. கிமு 360 இல் எழுதப்பட்ட இது பௌதிக உலகினதும் மனிதர்களுடையதும் இயல்புகள் குறித்த ஊகங்களை முன்வைக்கிறது. சோக்கிரட்டீசு, லோக்ரியின் தைமீயசு, எர்மோக்கிரட்டீசு, கிரிட்டியாசு ஆகியோர் இதில் வரும் உரையாடல் பாத்திரங்கள்.
அறிமுகம்
சோக்கிரட்டீசு தனது இலட்சிய அரசைப் பற்றி விளக்கிய அடுத்த நாள் உரையாடல் இடம்பெறுகிறது. பிளேட்டோவின் ஆக்கங்களில் இவ்வாறான ஒரு உரையாடல் அவரது குடியரசு (Republica) என்னும் நூலில் இடம்பெறுகிறது.
குறிப்புகள்
பகுப்பு:பிளேட்டோவின் ஆக்கங்கள்
எஸ் எம் எஸ் எம்டன் 22/09/1914 (புதினம்)
எஸ் எம் எஸ் எம்டன் 22/09/1914 என்பது திவாகரால் எழுதப்பட்ட ஒரு தமிழ் வரலாற்றுப் புதினம். இது முதலாம் உலகப் போரின் போது 1914 ஆம் ஆண்டு செப்டம்பர் 22 அன்று செருமனியப் போர்க்கப்பல் எஸ். எம். எஸ் எம்டன் (1906) சென்னை நகரின் மீது குண்டு போட்டதன் பின்னணியின் மீது எழுதப்பட்ட புதினம். 2009 ஆம் ஆண்டில் இது வெளிவந்தது. எம்டன் கப்பல் சென்னையை 1914 செப்டெம்பர் மாதம் 22ஆம் நாள் இரவு தாக்கியது. 130 குண்டுகளை துறைமுகத்து எண்ணெய்த் தாங்கிகள் மீது வீசிவிட்டு, உடனே திரும்பிவிட்டது. இந்தப் பின்வாங்கலுக்கு காரணம் ஒரு இந்தியராக இருக்கலாமோ என்ற ஊகத்தை வைத்து இப்புதினம் உருவாக்கப்பட்டுள்ளது. இப்புதினத்தில் வரும் பாத்திரங்கள் சிவபக்தர்கள், ராதை, சிதம்பரம், துரைமார்கள், நோபிள், கப்பல் காப்டன் மூல்லர் மற்றும் மிக்கே முதலானோர்.
பகுப்பு:வரலாற்றுத் தமிழ்ப் புதினங்கள் பகுப்பு:2009 தமிழ் நூல்கள்
துகளறுபோதக் கட்டளை
துகளறுபோதக் கட்டளை   என்னும் நூல் 14 ஆம் நூற்றாண்டில் வாழ்ந்த சீகாழித் தத்துவப்பிரகாசர் எழுதிய நூல். இதே நூற்றாண்டில் வாழ்ந்த சிற்றம்பல நாடிகள் இயற்றிய துகளறுபோதம் என்னும் நூலை விளங்கிக்கொள்ள உருவாக்கப்பட்ட நூல் இது.
சீடன் வினவக் குரு விளக்கம் சொல்வது போல இந்தக் கட்டளை நூல் அமைந்துள்ளது.
வடமலாபுரம்
வடமலாபுரம் (ஆங்கிலம் : Vadamalapuram) இது இந்திய மாநிலமான தமிழ்நாட்டில், விருதுநகர் மாவட்டத்தில் சிவகாசி வட்டம், சிவகாசி ஊராட்சிஒன்றியத்தில் உள்ள ஊராட்சி ஆகும். இந்த ஊராட்சியானது விருதுநகர் சட்ட மன்றம் மற்றும் நாடாளுமன்ற தொகுதிக்கு உட்பட்டதாகும். இந்த ஊராட்சியில் அரசு ஆரம்ப சுகாதார நிலையம், அரசு மேல்நிலைப் பள்ளி, அரசு பொது நூலகம் உள்ளது. இந்த ஊரில் பெருமாள் கோயில், பிள்ளையார் கோயில்,அம்மச்சாரம்மன்,கண்ணன் கோயில் பஜனை மடம்,நாகர் மற்றும் கம்பளத்து பெருமாள் கோயில் ஆகிய ஆன்மீக ஸ்தலங்கள் உள்ளன. இவ்வூரில் அர்ஜுனா ஆறு ஓடுகிறது.
வெளி இணைப்புகள்
பகுப்பு:விருதுநகர் மாவட்டத்திலுள்ள கிராமங்கள்
எம். பிச்சைமணி
மேற்கோள்கள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இந்தியப் பொறியியலாளர்கள் பகுப்பு:இந்திய விண்வெளித் திட்டங்கள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பூட்டானின் அரசமைப்புச் சட்டம்
பூட்டானின் அரசமைப்புச் சட்டம் (திஃசொங்கா மொழி: འབྲུག་གི་རྩ་ཁྲིམས་ཆེན་མོ་; Wylie: 'Druk-gi cha-thrims-chen-mo) என்னும் சட்டத்தை பூட்டான் அரசாட்சி 2008ஆம் ஆண்டின் ஜூலை பதினெட்டாம் நாளில் ஏற்படுத்தியது. இதை அரசு அதிகாரிகள் கிட்டத்தட்ட ஏழாண்டு காலம் உருவாக்கினார். அரசமைப்புச் சட்டத்தில் மக்களாட்சியை போன்றதொரு ஆட்சியை அமைப்பதற்கான சீர்திருத்தங்கள் ஏற்படுத்தப்பட்டன. இந்த அரசமைப்புச் சட்டம், பவுத்த மதக் கோட்பாடுகள், மனித உரிமைகள், பிற நாட்டு அரசமைப்புச் சட்டங்கள், மக்களின் கருத்துகள், முந்தைய சட்டங்கள் ஆகியவற்றின் அடிப்படையில் அமைக்கப்பட்டுள்ளது. பூட்டானின் அரசமைப்புச் சட்டம், தென்னாப்பிரிக்க அரசமைப்புச் சட்டத்தை பெரிதும் பின்பற்றி இருப்பதாகவும், அதற்கு காரணம் தென்னாப்பிரிக்காவில் மனித உரிமைகளுக்கு வழங்கப்படும் முக்கியத்துவம் என்றும் இளவரசியான சோனம் தேச்சென் வாங்சுக் கூறியுள்ளார்.
கூறுகள்
அரசமைப்புச் சட்டத்தில் கூறப்பட்டுள்ள அடிப்படைக் கூறுகள் கீழே தரப்பட்டுள்ளன.
அடிப்படை
அரசமைப்புச் சட்டம் பூட்டானை மக்களாட்சி, அரசியல்சட்ட முடியாட்சி என்று குறிப்பிடுகிறது. பூட்டான் 20 மாவட்டங்களாகப் பிரிக்கப்பட்டுள்ளது. ஒவ்வொரு மாவட்டமும் நகரங்களையும், வட்டங்களையும் கொண்டிருக்கும். திஃசொங்கா மொழி பூட்டானின் தேசிய மொழியாகும். திசம்பர் பதினேழாம் நால் தேசிய நாளாகும்.
நாட்டின் உயரிய சட்டமாக அரசமைப்புச் சட்டமாக இருக்கும். இதை மற்றவோ, திருத்தியமைக்கவோ பாராளுமன்றத்துகே அதிகாரம் உண்டு. அரசமைப்புச் சட்டத்துக்கு பின்னரோ, முன்னரோ நடைமுறைக்கு வரும் சட்டம், அரசமைப்புச் சட்டத்துக்கு புறம்பாகவோ, முரணாகவோ இருப்பின் அந்த சட்டம் செல்லாததாகி விடும்.
அரசாட்சியும் அரச குடும்பமும்
250px|thumb|right|தற்போதைய [[டிரக் கியால்ப்போ|பூட்டான் அரசர் ஜிக்மே கேசர் நாம்கியல் வாங்சுக்]]
பூட்டான் அரசரே நாட்டுத் தலைவர் ஆவார். பூட்டானில் அனைத்து சமயங்களையும் பாதுகாக்கும் பொறுப்பை உடையவர் அரசர். இவரே பூட்டானின் முப்படைகளுக்கும் தலைவர்.
அரசர் தன் செயல்பாடுகளை யாரிடமும் நியாயப்படுத்த வேண்டிய அவசியமில்லை. இருந்தபோதும், மக்களின் நலன்கருதி, அரசமைப்புச் சட்டத்தை பாதுகாத்து, அதன்வழி நடக்க வேண்டும்.
ஓய்வு
150px|thumb|left|[[டிரக் கியால்ப்போ|பூட்டான் அரசர் உங்யென் வாங்சுக், வாங்சுக் அரசமரபை நிறுவியவர்]] அரசருக்கு 65 வயது வந்தவுடன், அவரது பதவி முடிவுக்கு வரும். அவரது வாரிசுகள் மட்டுமே அடுத்த அரசராக பதவியேற்க முடியும். ஒன்றுக்கு மேற்பட்ட மக்கள் அவர் பெற்றெடுத்திருந்தால் மூத்தவர் அரசராக பொறுப்பேற்பார். இளவரசரோ, இளவரசியோ 21 வயதை அடைந்ததும் பதவிக்கு வருவர். அரசருக்கு குழந்தைகள் இல்லாதபட்சத்தில் அவருடைய உடன்பிறப்புகளின் மூத்த பிள்ளை, அரசர் பதவிக்கு தகுதியானவர் ஆவார். அரச குடும்பத்து வாரிசுக்கு உடல்நலக் குறைபாடோ, மனநலக் குறைபாடோ இருப்பின் பதவிக்கான தகுதியை இழப்பார். பூட்டானுக்கு வெளியில் இருந்து ஒருவரை மணந்துகொண்டாலும், பதவிக்கான தகுதியை இழக்க நேரிடும்.
நியமனங்கள்
எதிர்க்கட்சித் தலைவர், தேசிய சட்ட மேலவையின் தலைவர், உச்ச நீதிமன்ற முதன்மை நீதிபதி ஆகியோரையும் பிரதமரின் ஆலோசனையின் படி நியமிப்பார் அரசர்.
பண்பாடு
பூட்டானின் பண்பாட்டு அடையாளம் பௌத்தம் என்று அரசமைப்புச் சட்டத்தில் கூறப்பட்டுள்ளது. பவுத்த மதம் அமைதியையும், பொறுமையையும் போதிக்கிறது.
நாட்டின் பண்பாட்டுக் கூறுகளை பாதுகாப்பதும், போற்றி வளர்ப்பதும் அரசின் கடமையாகும். வரலாற்று முக்கியத்துவம் பெற்ற புராதான இடங்கள், மத அடையாளங்களான சிலைகள், கோயில்கள், திஃசொங்கா மொழி, பூட்டானிய இலக்கியம், பூட்டானிய இசை, கலை ஆகியவை இந்த பட்டியலில் அடங்கும்.
இயற்கை வளங்களை பாதுகாப்பதும், சீர்கேடுகளை தடுப்பதும் நாட்டு மக்களின் கடமை என்று அரசமைப்புச் சட்டத்தின் 5வது கட்டுரையில் கூறப்பட்டுள்ளது.
இயற்கை வளத்தை பாதுகாக்க நாட்டின் எந்தவொரு பகுதியையும், உயிரிக் காப்பகமாகவோ, தேசியப் பூங்காவாகவோ, பிற பாதுகாக்கப்பட்ட இடங்களாகவோ அறிவிக்க பாராளுமன்றம் சட்டம் இயற்றலாம்.
சான்றுகள்
பகுப்பு:பூட்டான் அரசு பகுப்பு:அரசியலமைப்புகள் பகுப்பு:ஆசிய மாதக் கட்டுரைகள் நவம்பர் 2015
சோமசுந்தரப் புலவர்
சோமசுந்தரப் புலவர் (மே 25, 1878 – யூலை 10, 1953) தங்கத் தாத்தா என அன்பாக அழைக்கப்பட்டவர். ஏறக்குறையப் பதினைந்தாயிரம் செய்யுள்களை இயற்றியுள்ளார். ஆடிப்பிறப்புக்கு நாளை விடுதலை போன்ற பல செய்யுள்களை சுவையான முறையில் எளிய தமிழில் பாடியுள்ளார். பலவகைப் பக்திப் பாடல்களையும் அவர் இயற்றியிருக்கின்றார். பனையின் பெருமைகளைக் கூறும் தாலவிலாசம், கதிர்காமம் முருகக் கடவுளைக் குறித்து பாடிய கதிரைச் சிலேடை வெண்பா புகழ் பெற்றவை.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஈழத்துப் புலவர்கள் பகுப்பு:ஈழத்து சிறுவர் இலக்கிய எழுத்தாளர்கள் பகுப்பு:1953 இறப்புகள் பகுப்பு:1878 பிறப்புகள் பகுப்பு:யாழ்ப்பாணத்து நபர்கள்
கும்பளம்
கும்பளம் (Kumbalam, Krishnagiri) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 282 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 164  வீடுகள் உள்ளன. கிராமத்தின் மொத்த மக்கள் தொகையானது 761 ஆகும். இதில் ஆண்கள் எண்ணிக்கை 394, பெண்களின் எண்ணிக்கை 367 என உள்ளது. மக்களின் கல்வியறிவு விகிதமானது 54.3 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
திருமால்
தமிழ் இலக்கியங்களில் திருமால்
தமிழர்கள் முல்லை நிலத் தெய்வமாக மாயோனை வணங்கியதாக சங்க இலக்கியம் கூறுகிறது. மாயோன் என்ற சொல்லுக்கு கருமை நிறம் கொண்டவன் என்று பொருள். எட்டுத்தொகை நூல்களில் ஒன்றான பரிபாடல் என்னும் நூலில் திருமாலைக் குறித்து 8 பாடல்கள் உள்ளன. பன்னிரு ஆழ்வார்கள் திருமாலைக் குறித்துப் பாடிய பாடல்களின் தொகுப்பு நாலாயிர திவ்வியப் பிரபந்தம் என்று அழைக்கப்படுகிறது.
பெருமாள் கோவில்கள்
நாலாயிர திவ்வியப் பிரபந்தத்தில் பாடப்பெற்ற 108 பெருமாள் கோவில்கள் திவ்ய தேசங்கள் என்று அழைக்கப்படுகின்றன.
வழிபாடு
வடகலை மரபினர் வேதங்கள் மற்றும் பஞ்சராத்திர ஆகமங்கள் போன்ற வடமொழி நூல்களைப் பின்பற்றியும் தென்கலை மரபினர் நாலாயிர திவ்வியப் பிரபந்தம் போன்ற தமிழ் நூல்களைப் பின்பற்றியும் பெருமாள் கோவில்களில் வழிபடுகின்றனர்.
மேற்கோள்கள்
பகுப்பு:வைணவ சமயம் பகுப்பு:இந்துக் கடவுள்கள்